**NÁRODNÁ RADA SLOVENSKEJ REPUBLIKY**

**V. volebné obdobie**

**341**

**VLÁDNY NÁVRH**

## **Zákon**

**z ......................... 2011,**

**ktorým sa mení a dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov**

 Národná rada Slovenskej republiky sa uzniesla na tomto zákone:

**Čl. I**

 Zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení zákona č. 555/2007 Z. z. a zákona č. 463/2008 Z. z. sa mení a dopĺňa takto:

V § 1 ods. 1 sa slová „sumy, ktoré sa určia percentom z“ nahrádzajú slovami „60 %“.

V § 1 ods. 2 a 5 sa slová „sumy určené“ nahrádzajú slovami „sumu určenú“.

V § 1 sa za odsek 7 vkladajú nové odseky 8 a 9, ktoré znejú:

 „(8) Suma vianočného príspevku

je 66,39 eura, ak suma dôchodku alebo úhrn súm dôchodkov je najviac v sume životného minima pre jednu plnoletú fyzickú osobu podľa osobitného predpisu,4)

sa určí podľa vzorca uvedeného v prílohe, ak suma dôchodku alebo úhrn súm dôchodkov je vyššia ako suma životného minima pre jednu plnoletú fyzickú osobu podľa osobitného predpisu.4)

(9) Suma vianočného príspevku podľa odseku 8 písm. b) sa zaokrúhľuje na najbližší eurocent nahor.“.

Doterajší odsek 8 sa označuje ako odsek 10.

Poznámka pod čiarou k odkazu 4 znie:

„4) § 2 písm. a) zákona č. 601/2003 Z. z. o životnom minime a o zmene a doplnení niektorých zákonov v znení neskorších predpisov.“.

V § 1 odsek 10 znie:

 „(10) Sumu zodpovedajúcu 60 % priemernej mesačnej mzdy v hospodárstve Slovenskej republiky podľa odseku 1 ustanoví po roku 2011 Ministerstvo práce, sociálnych vecí a rodiny Slovenskej republiky opatrením a vyhlási jeho úplné znenie uverejnením v Zbierke zákonov Slovenskej republiky najneskôr do 30. septembra príslušného kalendárneho roka.“.

Za § 1 sa vkladá § 2, ktorý vrátane nadpisu znie:

**„§ 2**

**Prechodné ustanovenie účinné od 1. augusta 2011**

Suma zodpovedajúca 60 % priemernej mesačnej mzdy v hospodárstve Slovenskej republiky podľa § 1 ods. 1 v roku 2011 je 461,40 eura.“.

Zákon sa dopĺňa prílohou, ktorá vrátane nadpisu znie:

„Príloha k zákonu č. 592/2006 Z. z.

 v znení zákona č. ..../2011 Z. z.

**Určenie sumy vianočného príspevku podľa § 1 ods. 8 písm. b)**

Suma vianočného príspevku podľa § 1 ods. 8 písm. b) sa určí podľa tohto vzorca:

VP = 66,39 – 0,10 \* (D - ŽM),

kde: VP - suma vianočného príspevku,

 D - suma dôchodku alebo úhrn súm dôchodkov,

 ŽM - suma životného minima pre jednu plnoletú fyzickú osobu podľa osobitného predpisu.4)“.

**Čl. II**

**Účinnosť**

 Tento zákon nadobúda účinnosť 1. augusta 2011.